Ontwrigtende kennis is kragtig. Dit is ’n golf wat nie eens deur ’n staat wat al hoe meer wil sentraliseer, gekeer kan word nie. Dit bring nie net antwoorde vir werk nie, maar vir talle terreine waarvan die probleme onoorkomelik lyk. Die Solidariteit Netwerk loop die toekoms trompop vir ons wat net hier bly.
Uiteindelik is die antwoord vir Suid-Afrikaners nie ŉ beter regering nie, maar eerder ŉ meer onafhanklike burgery – en hiervoor het ons nie formele wigte en teenwigte nodig nie. Óns is die wigte en teenwigte.